DA Den Europæiske Unions Tidende C 272/1

BERETNING OM DE FINANSIELLE AKTIVITETER I 2011

Sektion II — Det Europæiske Råd og Rådet

2012/C 272/01

INDHOLDSFORTEGNELSE

1. SAMMENFATNING

2. INDLEDNING

3. MÅLSÆTNINGER OG BUDGET FOR REGNSKABSÅRET 2011

3.1. De vigtigste administrative målsætninger

3.2. Opstilling af Det Europæiske Råds og Rådets budget for 2011

3.2.1 Generel fremgangsmåde

3.2.2 Budgettet for 2011

3.2.3 Budgettet for 2011 og de finansielle overslag for udgiftsområde 5 i EU's budget

4. SAMLET OVERSIGT OVER GENNEMFØRELSEN AF BUDGETTET I 2011

4.1. Aktiviteter og målsætninger i 2011

4.1.1. Det Europæiske Råds og Rådets aktiviteter i 2011

4.1.2. Opfyldelse af de administrative målsætninger i 2011

4.2. Indtægter

4.2.1. Indtægter akkumuleret i 2011

4.2.2. Indtægter akkumuleret inden 2011

4.3. Udgifter i 2011

4.3.1. Oversigt over gennemførelsen af budgettet i 2004-2011

4.3.2. Gennemførelse af bevillingerne, opdelt på kategorier, i 2011

4.3.3. Budgetændringer i 2011

4.4. Fremførte bevillinger

4.4.1. Gennemførelsen vedrørende fremførte bevillinger fra 2010

4.4.2. Bevillinger fremført fra 2011 til 2012

4.5. Formålsbestemte indtægter

4.5.1. Formålsbestemte indtægter akkumuleret inden 2011

4.5.2. Formålsbestemte indtægter akkumuleret i 2011

1. SAMMENFATNING

Ligesom året før blev 2011 et år med gennemgribende ændringer for sektion II i EU's budget. Oprettelsen af Tjenesten for EU's Optræden Udadtil (EU-Udenrigstjenesten) som fastlagt i Lissabontraktaten medførte en nedsættelse af de udgifter, der var afsat til driften af Det Europæiske Råd og Rådet.

Ændringsskrivelsen til budgetforslaget for regnskabsåret 2011 for Rådet og Det Europæiske Råd (12749/1/10) reducerede ressourcerne i sektion II med 411 stillinger i stillingsfortegnelsen svarende til 79,7 mio. EUR i bevillinger. Disse ressourcer og tilhørende aktiviteter blev overført som Rådets bidrag til oprettelsen af EU-Udenrigstjenesten.

Generalsekretariatet (GSR) fortsatte i 2011 sin administrative moderniseringsproces. GSR overførte i den forbindelse sit sygeforsikringskontor til Kommissionens PMO. Projektet med Europabygningen gik fra konsolideringsfasen til den egentlige opførelse af byggeriet.

Det Europæiske Råds og Rådets budget for 2011 blev fastsat til 563,3 mio. EUR. Ved slutningen af regnskabsåret 2011 var der indgået forpligtelser for i alt 506,8 mio. EUR (svarende til en gennemførelsesprocent på 90 %).

De vigtigste årsager til underudnyttelsen på 56,4 mio. EUR er:

— underudnyttelse af delegationernes rammebeløb til rejseudgifter (20,9 mio. EUR)

— manglende opfyldelse af stillingsfortegnelsen og lavere lønudgifter (9,1 mio. EUR)

— mindre behov for tilrettelæggelse af møder, tekniske installationer og kontorudstyr (6,8 mio. EUR)

— mindre behov for tolkning (6 mio. EUR)

— ingen aktivering af reserven (6 mio. EUR)

— mindre behov for øvrige personaleudgifter (dvs. kontraktansatte, udsendte nationale eksperter, andre eksterne ydelser) (4,7 mio. EUR)

— mindre behov for indretningsarbejde i Rådets bygninger (2,2 mio. EUR).

Gennemførelsen vedrørende de beløb, der blev fremført fra 2010 til 2011, udgjorde i alt 40,2 mio. EUR ud af 49,8 mio. EUR. Målet er fortsat yderligere at øge gennemførelsen vedrørende de overførte beløb.

GSR's forvaltning af indtægter i 2011 beløb sig til 128,6 mio. EUR. Deraf blev 117,5 mio. EUR opkrævet inden for regnskabsåret, mens resten vil blive opkrævet i 2012.

Mere end halvdelen (62,4 mio. EUR eller 53 %) af disse indtægter er opkrævet i forbindelse med EF-skatter og diverse EF-afgifter fra GSR's personale i 2011. Et beløb på 54 mio. EUR vedrører forskellige administrative funktioner i GSR. Dette beløb omfatter en overførsel på 18,6 mio. EUR fra EU-Udenrigstjenesten til GSR, der er forskudsbetalinger for GSR's ydelser til EU-Udenrigstjenesten i 2011. De resterende 1,1 mio. EUR vedrører forskellige bidrag og tilbagebetalinger i henhold til fællesskabsaftaler.

Den største kilde (72 %) til formålsbestemte indtægter i 2011 var delegationernes rejseudgifter. På grundlag af deres opgørelser blev der opkrævet 26,2 mio. EUR som følge af, at delegationerne havde afholdt færre udgifter i 2010.

De formålsbestemte indtægter, der var akkumuleret inden 2011, beløb sig til i alt 30,7 mio. EUR. Ved udgangen af regnskabsåret var der brugt 98 % (30,2 mio. EUR).

2. INDLEDNING

Denne beretning er i medfør af artikel 128 i finansforordningen baseret på årsregnskabet for 2011, resultaterne i de årlige aktivitetsrapporter fra Rådets anvisningsberettigede og oplysningerne om budgetgennemførelsen fra Rådets finansielle system.

Med beretningen opfyldes endvidere forpligtelserne i artikel 122 i finansforordningen og artikel 185 i gennemførelsesbestemmelserne, idet den giver et overblik over den budgetmæssige og økonomiske forvaltning i Rådet i 2011.

Kapitel 3 i denne beretning indeholder et sammendrag af de rammer, der blev opstillet for regnskabsåret 2011. I kapitel 4 gives et samlet overblik over gennemførelsen af de budgetbevillinger, der stod til rådighed i 2011.

Gennemførelsen af 2011-budgettet opdelt på budgetposter fremgår af et skema i bilaget.

3. MÅLSÆTNINGER OG BUDGET FOR REGNSKABSÅRET 2011

3.1. De vigtigste administrative målsætninger

De vigtigste administrative målsætninger for Generalsekretariatet for Rådet (GSR) i 2011 var:

— at sikre fortsat støtte til Det Europæiske Råd og Rådet

— at fortsætte den administrative moderniseringsproces. GSR har opstillet et ambitiøst program til forbedring af organisationsstrukturen. En række initiativer har eller vil få budgetmæssige konsekvenser (i form af både investeringsomkostninger og besparelser som følge af øget effektivitet)

— at tilpasse sin organisation, efter at 12 % af personalet er flyttet til Tjenesten for EU's Optræden Udadtil (EU-Udenrigstjenesten), og bistå den nye institution på forskellige områder i overgangsperioden i 2011

— at fortsætte opførelsen af Europabygningen, der forventes at stå færdig i 2014.

3.2. Opstilling af Det Europæiske Råds og Rådets budget for 2011

3.2.1. Generel fremgangsmåde

Opstillingen af 2011-budgettet for Det Europæiske Råd og Rådet (i det følgende EER) byggede på to særskilte procedurer i 2010:

1) budgetforslaget for 2011 i maj og

2) en ændringsskrivelse til budgetforslaget for 2011 i september med henblik på oprettelsen af Tjenesten for EU's Optræden Udadtil som ny EU-institution den 1. januar 2011.

Ad 1) ERR's budget for 2011 tog udgangspunkt i målet om ikke at øge bevillingerne i faste priser bortset fra bevillinger vedrørende forberedelsen af Kroatiens tiltrædelse. GSR har ikke indgivet nogen anmodninger om nyt personale, bortset fra anmodningen vedrørende kabinettet for formanden for Det Europæiske Råd. Denne tilgang betyder, at nye initiativer eller behov for supplerende ressourcer vil skulle dækkes ved nedsættelser på andre områder.

Ad 2) Overførsel af ressourcer til Tjenesten for EU's Optræden Udadtil. Traktaten om Den Europæiske Union fastsætter, at der skal oprettes en Tjeneste for EU's Optræden Udadtil (i det følgende EU-Udenrigstjenesten). Opstillingen af EU-Udenrigstjenestens budget skete ved ændringsskrivelse nr. 1 til forslaget til det almindelige budget for 2011.

Ændringsskrivelsen overførte ressourcer fra Kommissionen og Rådet til EU-Udenrigstjenesten med yderligere nyt personale og yderligere finansielle midler. For Rådet betød dette en overførsel af 411 stillinger i stillingsfortegnelsen og 79,7 mio. EUR til EU-Udenrigstjenesten.

Beløbet var sammensat af følgende elementer:

— Personaleudgifter: 45,9 mio. EUR

— Udgifter til bygninger, udstyr og drift: 6,0 mio. EUR

— Udgifter i forbindelse med FSFP/FUSP: 27,8 mio. EUR.

3.2.2. Budgettet for 2011

Budgetmyndigheden fastsatte ERR's samlede budget for 2011 til 563,3 mio. EUR.

Forskellen på 70,3 mio. EUR (– 11 %) i forhold til budgettet for 2010 fordeler sig således:

— overførsel af ressourcer til EU-Udenrigstjenesten: 79,7 mio. EUR

— en nominel forhøjelse på 8,9 mio. EUR (1)

— en stigning på 2,1 mio. EUR i forbindelse med forberedelserne af Kroatiens tiltrædelse

— en reduktion af budgettet i faste priser på 1,6 mio. EUR.

ERR's stillingsfortegnelse for 2011 blev udvidet med 12 stillinger. Formandens kabinet fik tilført 11 stillinger. Derudover tilbageførte Kommissionen 1 stilling til ERR, efter at OIB havde besluttet, at det ikke længere ville stå for forvaltningen af Rådets vuggestue.

Skema 1 giver en oversigt over budgettet for 2011 opdelt på kategorier. Uden virkningen af overførslen af ressourcer til EU-Udenrigstjenesten og de supplerende bevillinger i forbindelse med forberedelserne af Kroatiens tiltrædelse var den nominelle stigning i ERR's budget på 1,1 % fra 2010 til 2011. I betragtning af den anslåede inflation for 2011 blev ERR's budget reelt reduceret med 0,6 % i faste priser.

Skema 1

ERR's budget for 2011 sammenholdt med 2010 (opdelt på kategorier)

(EUR) Kategori Budget 2010 Budget 2011 før overførsel til EU-udenrigstj./forberedelse udvid. (Kro) Overførsel til EU-Udenrigstjenesten Forberedelse Af udvid. (Kro) Budget 2011 efter overf. til EU-udenrigstj./forbered. udvid. (Kro) Forskel, % (uden EU-uden./udvid. Kro) Forskel, % (med EU-udenrigs./udvid. Kro) 1 2 3 4 5 = 2 + 3 + 4 6 = 2/1 7 = 5/1 Stillingsfortegnelse 323 970 000 331 107 326 –42 805 000 0 288 302 326 2,2 –11,0 Andre udgifter vedrørende ansatte 23 512 000 26 293 301 –3 107 000 1 400 000 24 586 301 11,8 4,6 Ejendomme 39 917 000 42 365 000 –4 110 000 0 38 255 000 6,1 –4,2 Databehandling 35 517 000 36 675 000 – 893 000 0 35 782 000 3,3 0,7 Udgifter til tolkning 92 740 000 94 722 973 0 0 94 722 973 2,1 2,1 Rejseudgifter, der afholdes af delegationerne 36 792 000 33 675 000 0 0 33 675 000 –8,5 –8,5 Den Europæiske Unions Tidende 5 115 000 4 618 000 0 575 000 5 193 000 –9,7 1,5 Afsnit III 35 939 000 30 313 000 –27 777 000 0 2 536 000 –15,7 –92,9 Refleksionsgruppen 533 000 — 0 0 — – 100,0 – 100,0 Diverse 18 517 000 20 051 000 – 958 000 117 000 19 210 000 8,3 3,7 Reserve 6 000 000 6 000 000 0 0 6 000 000 0,0 0,0 I alt (undt. erhvervelser) 618 552 000 625 820 600 –79 650 000 548 262 600 1,2 –11,4 Ejendomserhvervelse 15 000 000 15 000 000 0 0 15 000 000 — 0,0 Tilsammen 633 552 000 640 820 600 –79 650 000 2 092 000 563 262 600 1,1 – 11,1

3.2.3. Budgettet for 2011 og de finansielle overslag for udgiftsområde 5 i EU's budget

Skema 2 giver en oversigt over udviklingen i budgettet for det, der tidligere var Rådet og nu er ERR, i 2006-2011. I 2006 svarede Rådets budgetudvikling til udviklingen for udgiftsområde 5 i de finansielle overslag.

Skema 2

Udviklingen i EU's budget, afsnit II (Det Europæiske Råd og Rådet), for udgiftsområde 5 i de finansielle overslag for 2006-2011

2006 2007 2008 2009 (2) 2010 2011 mio.EUR ændring mio.EUR ændring mio.EUR ændring mio.EUR ændring mio.EUR ændring mio.EUR ændring Udgiftsområde 5 6 708 5,5 % 7 115 6,1 % 7 457 4,8 % 7 603 2,0 % 7 962 4,7 % 8 226 3,3 % ERR's/Rådets budget 592 5,2 % 594 0,3 % 595 0,2 % 603 1,3 % 634 5,1 % 563 –11,2 % Andel af udgiftsområde 8,8 % –1,1 % 8,3 % –5,7 % 8,0 % –3,6 % 7,9 % –1,3 % 8,0 % 1,3 % 6,8 % –15,0 %

Som følge af forsigtig budgetforvaltning blev der efterhånden opnået reduktioner af Rådets andel i 2007, 2008, 2009 og også i 2010, da de yderligere beløb i forbindelse med Lissabontraktatens ikrafttræden kunne medtages på budgettet uden at øge afsnit II's andel af EU's budget. I 2011 skyldtes reduktionen af andelen overvejende overførslen af ressourcer til EU-Udenrigstjenesten.

4. SAMLET OVERSIGT OVER GENNEMFØRELSEN AF BUDGETTET I 2011

4.1. Aktiviteter og målsætninger i 2011

4.1.1. Det Europæiske Råds og Rådets aktiviteter i 2011

GSR giver inden for rammerne af beretningen om de finansielle aktiviteter oplysninger om sine vigtigste aktiviteter og dermed en beskrivelse af Rådets og Det Europæiske Råds funktion i løbet af regnskabsåret.

Skema 3 giver en oversigt over udviklingen i antallet af møder, som GSR har tilrettelagt for Det Europæiske Råd og Rådet i 2003-2011. Ud over de 4 599»institutionelle« møder har GSR tilrettelagt yderligere 2 075 interne møder, uddannelseskurser, seminarer, informationsmøder, briefinger og møder med tredjelande.

Skema 3

Udviklingen i antallet af møder i 2003-2011

Institutionelle møder 2003 2004 2005 2006 2007 2008 2009 2010 2011 Topmøder (3) 6 5 3 3 3 5 7 7 9 Rådssamlinger 77 76 80 76 68 81 74 78 82 Coreper 134 128 123 120 106 144 130 122 135 Arbejdsgrupper 4 333 3 971 3 918 4 037 4 183 4 480 4 272 4 127 4 373 I alt 4 550 4 180 4 124 4 236 4 360 4 710 4 483 4 334 4 599 Andre møder 2 209 2 392 2 791 2 713 1 735 2 051 2 021 1 996 2 075 Tilsammen 6 759 6 572 6 915 6 949 6 095 6 761 6 504 6 330 6 674

En anden kvantitativ aktivitetsindikator er de retsakter, der er blevet offentliggjort i Den Europæiske Unions Tidende (EUT) (skema 4). I 2011 blev der offentliggjort 986 retsakter i EUT. Det skal bemærkes, at mængden af retsakter afhænger af, at lovgivningsprocessen afsluttes, inden retsakterne kan udformes til endelige tekster og offentliggøres i EUT.

Skema 4

Udviklingen i antallet af retsakter i 2003-2011

2003 2004 2005 2006 2007 2008 2009 2010 2011 Retsakter offentliggjort i EUT 1 045 1 118 1 056 1 317 1 000 1 274 829 825 986

4.1.2. Opfyldelse af de administrative målsætninger i 2011

Opfyldelsen af de målsætninger, som var opstillet for regnskabsåret 2011, kan sammenfattes således:

— Støtte til formanden for Det Europæiske Råd og Rådet I 2011 fik formandens kabinet tilført 11 tjenestemænd med sigte på at yde større støtte til formanden for Det Europæiske Råd.

— Konsolidering af organisationsstrukturen ERR's stillingsfortegnelse blev reduceret med 411 stillinger på grund af overførslen af ressourcer til EU-Udenrigstjenesten. I løbet af året ansatte GSR 179 tjenestemænd (150 fastansatte tjenestemænd og 29 midlertidigt ansatte), mens 132 tjenestemænd og 29 midlertidigt ansatte forlod Rådet. Som følge heraf er nettobeskæftigelsen i ERR's stillingsfortegnelse øget med 18 stillinger.

— Administrativ modernisering For på kort sigt at kompensere for manglende personale (f.eks. langtidssygdom, barselsorlov osv.) øgede GSR bevillingen til kompenserende ansættelse betydeligt. Denne bevilling gav GSR mulighed for at rekruttere op til 55 kontraktansatte i 2011. Som reaktion på behovet for at finde synergier og effektivitetsbesparelser institutionerne imellem enedes GSR og Kommissionens PMO om at overføre GSR's sygeforsikringskontor til PMO'en fra den 1. august 2011. Som følge heraf kan ERR's stillingsfortegnelse reduceres med 9 stillinger og erstattes af kontraktansatte i PMO'en. Ændringen af ressourcerne er medtaget i budgettet for 2012.

— Tilpasning til følgerne af oprettelsen af Tjenesten for EU's Optræden Udadtil (EU-Udenrigstjenesten) Oprettelsen af EU-Udenrigstjenesten betød overførsel af 411 stillinger fra stillingsfortegnelsen og 79,7 mio. EUR fra ERR's budget til EU-Udenrigstjenesten. Herudover var GSR forpligtet til en vellykket lancering af EU-Udenrigstjenesten. Det vigtigste middel for GSR til at yde støtte til EU-Udenrigstjenesten var via serviceleveringsaftaler (SLA). Der var to typer af SLA'er. De midlertidige SLA'er dækkede de tjenester, som EU-Udenrigstjenesten ikke selv var i stand til at stå for i 2011 (specifik it-støtte, sikkerhed, konferencetjenester/protokolaktiviteter, lægetjeneste, vuggestue og forvaltning af visse kontrakter i forbindelse med bygninger overført til EU-Udenrigstjenesten). EU-Udenrigstjenesten har overført de nødvendige ressourcer til GSR (i alt 18,6 mio. EUR), hvorefter GSR var i stand til at fortsætte de planlagte aktiviteter. De strukturelle SLA'er dækkede de tjenester, som EU-Udenrigstjenesten ikke havde til hensigt selv at etablere såsom oversættelse af dokumenter. Denne tjeneste blev ydet uden beregning, så længe den lå under den aftalte mængde.

— Ejendomspolitik Projektet med henblik på at renovere Résidence Palace og omdanne det til sæde for Det Europæiske Råd og Ministerrådet (Europabygningen) er nået dertil, at konsolideringsarbejdet er afsluttet. Den egentlige opførelse af byggeriet startede i september 2011.

4.2. Indtægter

Skema 5 giver en oversigt over det samlede resultat af forvaltningen af indtægter i 2011. Det samlede omfang af forvaltningen af indtægter i form af erhvervede rettigheder, dvs. de udstedte indtægtsordrer, lå 28 mio. EUR over omfanget i 2010. Af dette beløb vedrører 26,3 mio. EUR indtægter fra institutionens administration, herunder en overførsel af 18,6 mio. EUR fra EU-Udenrigstjenesten til Rådet. Dette beløb finansierede de tjenester, som GSR ydede til EU-Udenrigstjenesten i 2011.

Resten af stigningen, 1,7 mio. EUR, skyldes, at der er opkrævet et højere beløb i form af EF-skatter og diverse EF-afgifter.

Skema 5

Oversigt over indtægterne i 2011 (opdelt på afsnit)

(EUR) Afsnit Erhvervede rettigheder Opkrævede indtægter Endnu ikke opkrævet 4 EF-skatter og diverse EF-afgifter 64 420 112 62 442 076 1 978 036 5 Indtægter fra institutionens administration 63 046 909 54 213 552 8 833 357 6 Bidrag og tilbagebetalinger i forbindelse med aftaler osv. 1 116 411 1 107 086 9 324 9 Diverse indtægter 2 767 800 1 966 I alt 128 586 198 117 763 515 10 822 683

De erhvervede rettigheder (enten fremført fra 2010 eller indført i 2011) beløb sig til 128,6 mio. EUR. Af dette beløb blev 117,8 mio. EUR (91 %) opkrævet i regnskabsåret, mens 10,8 mio. EUR (9 %) vil blive opkrævet i 2012.

4.2.1. Indtægter akkumuleret i 2011

Det oprindelige overslag over indtægterne i 2011 var 49 mio. EUR (skema 6). I løbet af regnskabsåret blev et beløb på 121 mio. EUR bogført som erhvervede rettigheder, hvoraf 111,1 mio. EUR blev opkrævet. De resterende 9,9 mio. EUR vil blive opkrævet i 2012.

Skema 6

Indtægter akkumuleret i 2011 (opdelt på artikler)

(EUR) Artikel Opr. overslag over indtægter Erhvervede rettigheder Opkrævede indtægter Endnu ikke opkrævet 400 Provenu af skat på lønninger osv. 22 212 000 20 760 594 20 760 594 404 Provenu af det særlige fradrag i vederlag 2 258 000 3 604 895 3 604 895 410 Personalets bidrag til pensionsordningen 24 527 000 25 773 464 25 773 464 411 Overførsler eller tilbagekøb af personalets pensionsrettigheder 12 217 591 10 488 652 1 728 939 500 Indtægter fra salg af løsøre 55 494 55 494 511 Indtægter ved udlejning og fremleje af fast ejendom 454 729 403 754 50 975 520 Afkast af investeret kapital, bankrenter og andre renter 207 716 207 716 550 Indtægter fra tjenesteydelser og arbejder osv. 308 744 179 229 129 515 550 Indtægter fra EU-Udenrigstjenesten fra tjenesteydelser og arbejder osv. 18 620 445 18 617 656 2 789 551 Indtægter fra tredjemand for tjenesteydelser og arbejder osv. 15 428 13 442 1 986 570 Indtægter fra tilbagebetaling af uretmæssigt udbetalte beløb osv. 34 830 616 27 253 577 7 577 039 571 Indtægter, der har et bestemt formål, osv. 541 541 573 Andre bidrag og tilbagebetalinger i forb. med den administrative drift 2 720 887 2 649 691 71 196 580 Diverse godtgørelser 304 495 19 295 285 200 631 Bidrag som led i Schengenreglerne 1 116 411 1 107 086 9 324 900 Diverse indtægter 1 334 800 534 I alt 48 997 000 120 993 384 111 080 394 9 912 990

Den positive forskel mellem det oprindelige overslag og de erhvervede rettigheder (72 mio. EUR) er hovedsagelig et resultat af

— opkrævningen af dele af de beløb, der i tidligere år er blevet udbetalt til medlemsstaterne til finansiering af delegationernes rejseudgifter, efter at disse har indsendt deres opgørelser for 2010 (29,3 mio. EUR) (artikel 570)

— overførslen fra EU-Udenrigstjenesten til Rådet som forskudsbetaling for de tjenester, der ydes af GSR til EU-Udenrigstjenesten (18,6 mio. EUR) (artikel 550)

— overførslen af pensionsrettigheder (236 tjenestemænd) (12,2 mio. EUR) (artikel 411)

— opkrævningen af betalinger fra medlemsstaterne for ekstra tolkning efter anmodning til visse sprog (3,9 mio. EUR) (artikel 570)

— bidrag fra andre institutioner og betalinger fra Rådets ansatte til Rådets vuggestue (1,9 mio. EUR) (artikel 573)

— personalets bidrag til pensionsordningen (1,5 mio. EUR) (artikel 411)

— betalinger fra Domstolen og Revisionsretten som bidrag til finansiering af det fælles finansielle system med Rådet (1,1 mio. EUR) (artikel 570)

— bidrag til administrationsudgifterne som led i Schengenreglerne sammen med Island og Norge (1,1 mio. EUR) (artikel 631).

4.2.2. Indtægter akkumuleret inden 2011

Et beløb på 7,6 mio. EUR, der vedrørte udestående indtægtsordrer, blev fremført til opkrævning fra 2010 til 2011. Det fremførte beløb var 14 % højere end året før. Stigningen skyldes hovedsagelig det stigende antal overførsler af pensionsrettigheder til EU's pensionsordning.

Som det fremgår af skema 7, blev 6,7 mio. EUR (88 %) af det udestående beløb opkrævet i 2011, mens 0,9 mio. EUR blev fremført til 2012.

Skema 7

Indtægter akkumuleret inden 2011 (opdelt på artikler)

(EUR) Artikel Rettigheder erhvervet inden 2011 Opkrævede indtægter Endnu ikke opkrævet 410 Personalets bidrag til pensionsordningen 2 291 2 291 411 Overførsler eller tilbagekøb af personalets pensionsrettigheder 2 061 277 1 814 472 246 805 511 Indtægter ved udlejning og fremleje af fast ejendom 248 646 248 646 520 Afkast af investeret kapital, bankrenter og andre renter 161 161 550 Indtægter fra tjenesteydelser og arbejder osv. 19 948 9 948 10 000 551 Indtægter fra tredjemand for tjenesteydelser og arbejder osv. 7 304 4 243 3 061 570 Indtægter fra tilbagebetaling af uretmæssigt udbetalte beløb osv. 4 901 568 4 334 822 566 746 573 Andre bidrag og tilbagebetalinger i forb. med den administrative drift 349 796 270 990 78 806 580 Diverse godtgørelser 390 390 900 Diverse indtægter 1 433 1 433 I alt 7 592 814 6 683 121 909 693

Opkrævningen af indtægter akkumuleret inden 2011 kommer hovedsagelig fra følgende kilder:

— 1,8 mio. EUR vedrørende overførsel af pensionsrettigheder (artikel 411)

— 4,1 mio. EUR, der stammer fra underforbrug af medlemsstaternes rammebeløb til rejseudgifter i 2009 (en del af artikel 570).

4.3. Udgifter i 2011

4.3.1. Oversigt over gennemførelsen af budgettet i 2004-2011

I de sidste otte år har den samlede gennemførelsesprocent for Rådets/ERR's budget været på ca. 96 % (se diagram 1). I 2009 blev Rådets budget reduceret ved »ændringsbudget nr. 10/2009 til EU-budgettet« med 40 mio. EUR. Beløbet blev overført som Rådets bidrag til den europæiske økonomiske genopretningsplan (EERP).

Som det fremgår af diagram 1, er de betalinger, der er foretaget inden for regnskabsåret, steget i de senere år, mens de samlede beløb, der er fremført til det følgende regnskabsår, er faldet. Reduktionen af budgettet i 2011 skyldes overførsel af ressourcer fra Rådet til EU-Udenrigstjenesten.

Diagram 1

Samlet gennemførelse af budgettet i 2004-2011

De fremførte bevillinger falder inden for to hovedkategorier: drift og ejendomme. Den første kategori vedrører forpligtelser, der var behørigt indgået inden regnskabsårets udgang, men hvor ydelserne endnu ikke var leveret, og/eller de tilhørende fakturaer ikke var modtaget inden årets udgang.

Den anden kategori vedrører GSR's erhvervelse af ejendomme såsom LEX-Bygningen, vuggestuen og Europabygningen. Gennem de seneste par år har GSR kunnet anvende besparelserne fra budgetgennemførelsen til finansiering af disse erhvervelser. Dette har dernæst betydet en væsentlig reduktion af de samlede omkostninger til byggeprojekterne, navnlig hvad angår rentebetalinger.

I 2011 blev der foretaget to udbetalinger for erhvervelsen af Europabygningen: den første i februar på 15 mio. EUR og den anden i december på 10 mio. EUR.

4.3.2. Gennemførelse af bevillingerne, opdelt på kategorier, i 2011

Analysen af udgifterne i 2011 vises i en oversigt med de 11 væsentligste udgiftskategorier.

I skema 8 sammenlignes det endelige budget efter overførsler (kolonne 2) med resultatet af budgettet i form af forpligtelser (kolonne 3). Forskellen mellem det endelige budget og de bevillinger, der er indgået forpligtelser for, svarer til de beløb, der ikke er brugt i løbet af regnskabsåret 2011.

Skema 8

Oversigt over gennemførelsen af budgettet i 2011 (opdelt på kategorier)

(EUR) Kategori Budget 2011 (oprindeligt) Budget 2011 (4) (endeligt) Forpligtelser Gennemførel-sesprocent Bortfaldne bevillinger 1 2 3 4 = 3/2 5 = 2-3 Stillingsfortegnelsen 288 302 326 288 302 326 279 213 034 96,8 % 9 089 292 Andre udgifter vedrørende ansatte 24 586 301 24 961 301 20 292 631 81,3 % 4 668 670 Ejendomme 38 255 000 35 755 000 33 538 759 93,8 % 2 216 241 Databehandling 35 782 000 35 782 000 35 716 743 99,8 % 65 257 Udgifter til tolkning 94 722 973 77 838 967 71 789 816 92,2 % 6 049 151 Rejseudgifter, der afholdes af delegationerne 33 675 000 42 352 006 21 482 591 50,7 % 20 869 415 Den Europæiske Unions Tidende 5 193 000 5 193 000 4 618 000 88,9 % 575 000 Afsnit III 2 536 000 2 536 000 2 481 969 97,9 % 54 031 Diverse 19 210 000 19 542 000 12 708 459 65,0 % 6 833 541 Reserve 6 000 000 6 000 000 6 000 000 I alt (undt. erhvervelser) 548 262 600 538 262 600 481 842 003 89,5 % 56 420 597 Ejendomserhvervelse 15 000 000 25 000 000 25 000 000 100,0 % Tilsammen 563 262 600 563 262 600 506 842 003 90,0 % 56 420 597

Den samlede gennemførelsesprocent for af 2011-budgettet, der indbefatter forskudsbetalingerne til Europabygningen, er på 90 %.

Forskellen mellem de oprindelige budgetoverslag og gennemførelsen kan forklares således:

— Fordi stillingerne i stillingsfortegnelsen ikke var besat i fuldt omfang (i gennemsnit 92 % (5)), forblev et beløb på 7,3 mio. EUR ubrugt.

— Det beløb, der var afsat til justering af vederlag i 2011, var baseret på et overslag på 1,3 % svarende til 1,8 mio. EUR. Dette beløb blev ikke brugt, idet Rådet den 19. december 2011 besluttede ikke at vedtage Kommissionens forslag til Rådets forordning om tilpasning med virkning fra den 1. juli 2011 af vederlag og pensioner til tjenestemænd og øvrige ansatte ved Den Europæiske Union.

— I kategorien andre udgifter vedrørende ansatte vedrører de 2,5 mio. EUR af den samlede besparelse på 4,7 mio. EUR færre udbetalinger for kontraktansatte, udstationerede nationale eksperter og andre eksterne ydelser. Af dette beløb svarer 1 mio. EUR til den supplerende bevilling i forbindelse med forberedelsen af Kroatiens tiltrædelse. Da den planlagte dato for tiltrædelsen er blevet udsat til senere i 2013, har GSR kun brugt 350 000 EUR af det oprindelige tillæg på 1 350 000 EUR til dette formål i 2011. Med hensyn til andre besparelser vedrører 1,9 mio. EUR missionsomkostninger, mens mindre behov for sociale tjenester og sundhedstjenester udgør 0,1 mio. EUR.

— Den samlede gennemførelse af de bygningsrelaterede udgifter (i afsnit II, bortset fra Europabygningen) gav en besparelse på 2,2 mio. EUR. Af dette beløb vedrører 1,2 mio. EUR udsættelsen af visse indretnings- og installationsarbejder til 2012. Mindre behov for reparation udgør 0,4 mio. EUR, mens lavere udbetalinger til overvågning og forebyggelse giver en besparelse på 0,3 mio. EUR.

— Færre afholdte udgifter til tolkning (22,9 mio. EUR) skyldes — underudnyttelse af rammebeløbene til tolkning efter anmodning fra de enkelte sprog, som beløb sig til i alt 18,4 mio. EUR — besparelser på 4,5 mio. EUR til tolkning generelt.

— Det beløb, der var til rådighed til delegationernes rejseudgifter efter overførsler, udgjorde 45,8 mio. EUR. Det oprindelige budget var på 33,7 mio. EUR, og derudover blev der overført 12,1 mio. EUR fra besparelserne på tolkning efter anmodning (6). I løbet af året blev der overført 3,4 mio. EUR til finansiering af ekstra tolkning til visse sprog. Da medlemsstaterne skulle tilbagebetale ikkeafholdte beløb fra tidligere år, blev der kun indgået forpligtelser for 21,5 mio. EUR fra det endelige budget på 42,4 mio. EUR med henblik på efterfølgende betalinger i budgettet for 2011.

— Bevillingerne til Den Europæiske Unions Tidende blev gennemført 100 %. Det bortfaldne beløb på 575 000 EUR, der er vist i skema 8, svarer til den supplerende bevilling til oversættelse af gældende EU-ret til kroatisk. På grund af udsættelsen af den planlagte tiltrædelsesdato var det ikke nødvendigt at påbegynde dette arbejde, og det supplerende beløb blev derfor ikke brugt.

— I kategorien diverse kan den forholdsvis lave gennemførelsesprocent forklares ud fra følgende faktorer: — mindre behov for udgifter til tilrettelæggelse af møder, herunder protokol-, konference- og cateringomkostninger (2,7 mio. EUR) — udsættelse af visse tekniske installationer såsom multimedieudstyr i konferencelokalerne (2,1 mio. EUR) — mindre behov for møbler og kontorforsyninger (hhv. 0,5 mio. EUR og 0,4 mio. EUR) — mindre behov for kommunikation og transport (begge 0,3 mio. EUR).

— Det samlede mindreforbrug på budgettet gav mulighed for at omfordele 10 mio. EUR ud over de 15 mio. EUR, der i budgettet var øremærket til forskudsbetalinger til Europabygningen.

4.3.3. Budgetændringer i 2011

I regnskabsåret 2011 blev bevillingerne omfordelt ved forskellige overførsler. Skema 9 viser de afgørelser, der ændrede budgetbevillingerne i 2008-2011.

Skema 9

Budgetændringer i 2008-2011

Ændring Antal Type Retsgrundlag 2008 2009 2010 2011 Ændr.-budgetter Artikel 29 i FF 0 1 0 0 Overførsel B Article 22 i FF 72 46 47 23 Overførsel C Article 22 i FF 3 2 2 2 Overførsel D Article 24 i FF 1 0 0 0 I alt 76 49 49 25

C-overførslerne, der indebærer underretning af budgetmyndigheden (i overensstemmelse med finansforordningens artikel 22), blev foretaget for at styrke følgende poster:

— C1-overførsel den 20.7.2011: — fremstilling af audiovisuelt materiale om Det Europæiske Råds møder og Rådets samlinger (250 000 EUR) — udgifter til hjælp til personer med handicap (125 000 EUR).

— C2-overførsel den 18.11.2011: — forskudsbetalinger til Europabygningen (7,5 mio. EUR).

I 2011 blev ERR's budget ændret internt ved 23 B-overførsler baseret på finansforordningens artikel 22, stk. 4. Selv om disse overførsler ikke kræver forudgående underretning af budgetmyndigheden, skal de være behørigt begrundet, både med hensyn til de poster, bevillingerne overføres til, og de poster, de skal tages fra.

Skema 10 giver en oversigt over de budgetposter, som blev ændret væsentligt (7) i 2011 ved forskellige overførsler.

Skema 10

Budgetposter, som var omfattet af væsentlige overførsler i 2011

(EUR) Konto/Artikel Udgiftsområde Type overførsel Oprindeligt budget 2011 Overførsler Endelige bevillinger Forskel 2002 Ejendomserhvervelse B,C 15 000 000 10 000 000 25 000 000 67 % 2003 Indretnings- og installationsarbejder B 4 860 000 –2 160 000 2 700 000 –44 % 2004 Sikringsarbejder B 1 260 000 – 375 000 885 000 –30 % 2100 Indkøb af edb-hardware og software B 7 969 000 3 214 400 11 183 400 40 % 2101 Eksterne tjenesteydelser med henblik på anvendelse og etablering af edb-systemer B 19 038 000 –1 740 200 17 297 800 –9 % 2102 Vedligeholdelse og reparation af edb-hardware og -software B 4 551 000 – 938 200 3 612 800 –21 % 2103 Telekommunikation B 4 224 000 – 536 000 3 688 000 –13 % 2200 Rejseudgifter, der afholdes af delegationerne B 33 675 000 8 677 006 42 352 006 26 % 2201 Diverse rejseudgifter B 184 000 332 000 516 000 180 % 2202 Udgifter til tolkning B,C 94 722 973 –16 884 006 77 838 967 –18 %

4.4. Fremførte bevillinger

4.4.1. Gennemførelsen vedrørende fremførte bevillinger fra 2010

Som vist i skema 11 blev der fremført et beløb på 49,8 mio. EUR fra 2010 til 2011. I sammenligning med 2010 var der en stigning i de fremførte beløb på 8,7 mio. EUR.

Skema 11

Gennemførelsen vedrørende fremførte bevillinger fra 2010 (opdelt på kategorier)

(EUR) Kategori Bevillinger fremført fra 2010 Betalinger 2011 Gennemførel-sesprocent Bortfaldne bevillinger 1 2 3 = 2/1 4 = 1-2 Stillingsfortegnelse 458 005 385 018 84,1 % 72 987 Andre udgifter vedrørende ansatte 3 750 088 1 826 217 48,7 % 1 923 871 Ejendomme 10 083 292 7 854 565 77,9 % 2 228 728 Databehandling 13 650 299 12 335 572 90,4 % 1 314 727 Udgifter til tolkning 6 082 706 5 365 682 88,2 % 717 024 Rejseudgifter, der afholdes af delegationerne — — — Den Europæiske Unions Tidende 2 411 962 929 792 38,5 % 1 482 170 Afsnit III 8 449 665 7 471 502 88,4 % 978 163 Refleksionsgruppen 68 310 — 0,0 % 68 310 Diverse 4 807 312 4 000 012 83,2 % 807 300 Reserve — — — I alt (undt. erhvervelser) 49 761 639 40 168 360 80,7 % 9 593 279 Ejendomserhvervelse — — — Tilsammen 49 761 639 40 168 360 80,7 % 9 593 279

Gennemførelsesprocenten for de bevillinger, der blev fremført fra 2010, var på 80,7 %.

Hovedårsagerne til den lave gennemførelsesprocent er

— hel eller delvis manglende levering af arbejder, varer eller tjenester bestilt af GSR i årets løb

— manglende modtagelse af fakturaer for leverede arbejder, tjenester eller varer. Det skal bemærkes, at dette nødvendigvis udgør en budgetbyrde for kommende år.

4.4.2. Bevillinger fremført fra 2011 til 2012

De bevillinger, der blev fremført fra 2011 til 2012, udgjorde i alt 41,5 mio. EUR, hvilket er 8,3 mio. EUR mindre end året før (skema 12).

Skema 12

Gennemførelsen vedrørende fremførte bevillinger fra 2011 til 2012 (opdelt på kategorier)

(EUR) Kategori Budget 2011 (oprindeligt) Budget 2011 (8) (oprindeligt) Forpligtelser Bevillinger fremført til 2012 Fremførelses-procent 1 2 3 4 5 = 4/3 Stillingsfortegnelse 288 302 326 288 302 326 279 213 034 318 160 0,1 % Andre udgifter vedrørende ansatte 24 586 301 24 961 301 20 292 631 3 233 722 15,9 % Ejendomme 38 255 000 35 755 000 33 538 759 8 092 005 24,1 % Databehandling 35 782 000 35 782 000 35 716 743 17 043 463 47,7 % Udgifter til tolkning 94 722 973 77 838 967 71 789 816 5 599 875 7,8 % Rejseudgifter, der afholdes af delegationerne 33 675 000 42 352 006 21 482 591 — 0,0 % Den Europæiske Unions Tidende 5 193 000 5 193 000 4 618 000 2 348 791 50,9 % Afsnit III 2 536 000 2 536 000 2 481 969 19 079 0,8 % Diverse 19 210 000 19 542 000 12 708 459 4 839 960 38,1 % Reserve 6 000 000 6 000 000 — — I alt (excl. erhvervelser) 548 262 600 538 262 600 481 842 003 41 495 055 8,6 % Ejendomserhvervelse 15 000 000 25 000 000 25 000 000 — Tilsammen 563 262 600 563 262 600 506 842 003 41 495 055 8,2 %

De overførte beløb fra 2011 til 2012 kommer hovedsagelig fra følgende kategorier:

— databehandling med 17 mio. EUR, hvoraf 8 mio. EUR vedrørte eksterne tjenesteydelser, 6,8 mio. EUR udstyr og software og 1,4 mio. EUR telekommunikation

— ejendomme med 8,1 mio. EUR, hvor rengøring og vedligeholdelse dækker 3,9 mio. EUR, forskelligt indretningsarbejde 1,6 mio. EUR og sikkerhed og overvågning 1,3 mio. EUR

— udgifter til tolkning med 5,6 mio. EUR

— diverse med 4,8 mio. EUR, herunder 1,7 mio. EUR til teknisk udstyr (f.eks. indretning af konferencelokaler), information og publikationer 1,0 mio. EUR, møde- og konferenceomkostninger 0,9 mio. EUR og inventar 0,4 mio. EUR

— andre udgifter vedrørende ansatte med 3,2 mio. EUR

— Den Europæiske Unions Tidende med 2,3 mio. EUR.

4.5. Formålsbestemte indtægter

4.5.1. Formålsbestemte indtægter akkumuleret inden 2011

De formålsbestemte indtægter, der var akkumuleret inden 2011, beløb sig til i alt 30,8 mio. EUR. Heraf blev der indgået forpligtelser for 30,2 mio. EUR, og 0,6 mio. EUR blev fremført til 2012 (skema 13). Det beløb, der var til rådighed ved udgangen af regnskabsåret 2011, faldt løbende og var 66 % (1,2 mio. EUR) lavere end i 2010. Trods den positive udvikling i anvendelsen af de formålsbestemte indtægter fra før 2011 bør beløbet i princippet være nul ved regnskabsårets udgang (artikel 10 i FF).

Skema 13

Gennemførelsen vedrørende formålsbestemte indtægter akkumuleret inden 2011 (opdelt på kategorier)

(EUR) Kategori Formålsbestemte indtægter inden 2011 Forpligtelser Formålsbestemte indtægter til rådighed 1 2 3 = 1-2 Stillingsfortegnelse 1 230 778 1 207 489 23 289 Andre udgifter vedrørende ansatte 2 084 023 1 813 502 270 520 Ejendomme 882 557 830 603 51 953 Databehandling 1 476 245 1 425 515 50 730 Udgifter til tolkning 2 227 077 2 064 013 163 064 Rejseudgifter, der afholdes af delegationerne 21 201 708 21 201 708 — Den Europæiske Unions Tidende 250 228 250 033 195 Afsnit III 487 378 487 100 278 Diverse 911 102 881 099 30 002 Reserve — — — I alt 30 751 094 30 161 062 590 032

De beløb, der var til rådighed ved udgangen af 2011, vedrører navnlig

— andre udgifter vedrørende ansatte i forbindelse med supplerende ydelser til oversættelsestjenesten, 250 000 EUR

— udgifter til tolkning, 163 000 EUR.

4.5.2. Formålsbestemte indtægter akkumuleret i 2011

De formålsbestemte indtægter, der blev akkumuleret i 2011, beløb sig til i alt 55,1 mio. EUR (skema 14). Heraf vedrører 18,6 mio. EUR beløb, der er overført fra EU-Udenrigstjenesten til Rådet til dækning af udgifter til tjenester, der er defineret i de forskellige SLA'er mellem de to institutioner, og som leveres af GSR.

De formålsbestemte indtægter for 2011 vedrørende GSR's aktiviteter beløb sig til 36,5 mio. EUR. Heraf blev 1 mio. EUR brugt i løbet af regnskabsåret, mens et beløb på 35,4 mio. EUR blev fremført til 2012 i overensstemmelse med artikel 10 i FF.

Skema 14

Gennemførelsen vedrørende formålsbestemte indtægter akkumuleret i 2011 (opdelt på kategorier)

(EUR) Kategori Formålsbestemte indtægter 2011 Forpligtelser Formålsbestemte indtægter til rådighed 1 2 3 = 1-2 Stillingsfortegnelse 1 332 031 709 1 331 322 Andre udgifter vedrørende ansatte 2 078 505 10 015 2 068 491 Ejendomme 877 577 303 067 574 510 Databehandling 1 327 928 151 087 1 176 841 Udgifter til tolkning 3 685 253 — 3 685 253 Rejseudgifter, der afholdes af delegationerne 26 215 122 — 26 215 122 Den Europæiske Unions Tidende 194 701 193 788 913 Afsnit III — — — Diverse 753 946 390 023 363 923 Reserve — — — I alt ERR 36 465 063 1 048 689 35 416 374 SLA'er med EU-Udenrigstjenesten 18 613 361 17 252 415 1 360 946 Tilsammen 55 078 424 18 301 104 36 777 320

Den væsentligste del (72 %) af de formålsbestemte indtægter vedrører rejseudgifter til delegationerne (26,6 mio. EUR). Beløbet på 3,7 mio. EUR til tolkning stammer fra supplerende betalinger for visse sprog.

Resten vedrører hovedsagelig andre institutioners tilbagebetaling af beløb for forskellige aktiviteter og systemer, såsom deltagelse i det fælles finansielle system med Rådet, betaling for pladser i Rådets vuggestuer og andre bidrag og tilbagebetalinger i forbindelse med Rådets administration.

(1) Inflation i 2010-2011: 1,7 %, justering af vederlag og rammebeløb til tolkning 0,9 %.

(2) Det endelige budget efter fradrag af 40 mio. EUR for den europæiske økonomiske genopretningsplan i december 2009 var på 563 mio. EUR.

(3) 7 møder i Det Europæiske Råd og 2 topmøder med stats- og regeringscheferne i euroområdet i 2011

(4) Inkl. interne omfordelinger af bevillingerne

(5) I 2010 var den gennemsnitlige beskæftigelsesgrad også 92 %. Begge år er de relevante bevillinger blevet nedsat med en fast sats på 7 %.

(6) I overensstemmelse med afgørelse nr. 111/07 overfører GSR 66 % af de ikkeafholdte beløb til delegationernes rammebeløb til rejseudgifter, idet disse beløb skal anvendes inden for det samme regnskabsår. I 2011 svarede dette til et beløb på 12,1 mio. EUR.

(7) Nettobeløb > 250 000 EUR.

(8) Inkl. interne omfordelinger af bevillingerne